משה סעדה

משה סעדה (נולד ב-14 בספטמבר 1972, ז' בתשרי ה'תשל"ג) הוא חבר הכנסת מטעם מפלגת הליכוד בכנסת העשרים וחמש ועורך דין ישראלי, ששימש כשנה כממלא מקום מנהל המחלקה לחקירות שוטרים (מח"ש), וכשבע שנים כסגן מנהל המחלקה. סעדה נולד וגדל במושב רמות מאיר למשפחה בת שלושה אחים ואחות. אביו הוא הרב נסים סעדה, יליד תוניס ששימש רב המושב ורב מועצה אזורית גזר. אמו, מלכה סעדה, לבית משפחת בן דהן, היא ילידת מרוקו שעבדה כגננת. למד בתלמוד תורה חרדי, והיה חניך בתנועת הנוער העובד והלומד. לאחר מכן למד בישיבה תיכונית ובישיבת ההסדר שעלבים. בשירותו הצבאי שרת כלוחם בחטיבת הנח"ל. אחיו הוא הרב אילן סעדה, רב המושב רמות מאיר. סעדה עשה את כל דרכו המקצועית במחלקה לחקירות שוטרים (מח"ש) בפרקליטות המדינה. התמחה תחת מנהלי מח"ש ערן שנדר, הרצל שבירו וסגנו מומי למברגר. החל מ-2011 שימש כסגן מנהל המחלקה, תחת אורי כרמל. בשנת 2016 החליף במשך כשנה את כרמל, בשל מחלתו של האחרון, ושימש בפועל כמנהל המחלקה לחקירות שוטרים וכן כסגן מנהל המחלקה. לאחר פרישת כרמל בשנת 2017, שלחו עשרות פרקליטים במח"ש המלצה לפרקליט המדינה שי ניצן, למנות את סעדה במקומו. כרמל עצמו המליץ על מינויו של סעדה, אולם לבסוף מונתה קרן בר-מנחם. היו שטענו[דרושה הבהרה] שהמינוי נעשה בשל דרישותיו של מפכ"ל המשטרה רוני אלשיך, אשר התעמת עם סעדה על רקע פרשת אום אל-חיראן ופרשת רוני ריטמן. ניצן הכחיש טענות אלו. לאחר פרישת שי ניצן מתפקיד פרקליט המדינה בשנת 2020, הגיש סעדה מועמדות למשרה, אך משנודע לו על כוונת הממונים עליו לפטרו, בעקבות חשדות על קשרים מוסתרים עם השר לביטחון פנים, עתר לבג"ץ בבקשה שאם כך הדבר, יש לחייב את היועץ המשפטי ושר המשפטים לעצור את תהליך המינוי עד לקבלת הכרעה באשר לסוגיית פיטוריו. עתירתו של סעדה נדחתה על הסף. בהמשך, הגיש לבית הדין האזורי לעבודה תביעה לפיצוי בסך 500,000 ש"ח על התעמרות בעבודה. על רקע משבר האמון בינו ובין מנהלת המחלקה, זומן באוקטובר 2021 לשימוע לפני פיטורים, ובינואר 2022 פוטר מעבודתו. סעדה ערער על הפיטורין, אולם משך את הערעור בטרם השיבה המדינה, כדי שיוכל להתמודד בבחירות לכנסת העשרים וחמש. בכך הביא להשלמת הליך הפיטורים. בסך הכל שירת סעדה במח"ש במשך עשרים ושלוש שנה. במסגרת עבודתו היה חלק ממובילי החקירות והגשת כתבי האישום באירועים רבים, דוגמת פרשת השוטרים הנוקמים ופרשת הניצבים, התנהגות המשטרה בעת פינוי עמונה, ניהול תיק מנשה ארביב והרב יאשיהו פינטו, פרשת רונאל פישר ורות דוד, פרשת סבג וכן היה מעורב ברמות שונות בתיקים פליליים של שוטרים רבים. לאחר פיטוריו מהמחלקה שודר ראיון שלו לעמית סגל, בו מתח ביקורת על ראשי מערכת אכיפת החוק, בהם היועץ המשפטי לממשלה, אביחי מנדלבליט, פרקליט המדינה, שי ניצן, ומפכ"ל המשטרה, רוני אלשיך. שני האחרונים דחו ביקורת זו. פרקליטות המדינה פרסמה הודעה לפיה טענותיו של סעדה נובעות מרצונו לבוא חשבון עם המערכת ועם העומדים בראשה, לאחר שב-2018 לא נבחר לתפקיד מנהל מח"ש. מאידך, פרקליט המדינה וראש מח"ש לשעבר, ערן שנדר, גיבה חלק מדבריו של סעדה, אך חלק עליו בנושא הקשר לחקירות נתניהו. כמה ימים לאחר מכן, פרסמו ראשי מח"ש הקודמים, הרצל שבירו ואורי כרמל, מכתב גיבוי לפועלו של משה סעדה במח"ש בתקופתם. אשתו נעמי פרסמה כי יו"ר מפלגת הציונות הדתית בצלאל סמוטריץ' הבטיח לשריין אותו ברשימת המועמדים בבחירות לכנסת ה-25. בהמשך ניהל משא ומתן בו נבחנה הצטרפותו למפלגותיהם של איילת שקד ואיתמר בן גביר. לאחר מכן, פורסם כי שוטרים ושוטרים לשעבר פעלו כנגד שיבוצו באחת מרשימות הימין לכנסת, בטענה כי במסגרת תפקידו במח"ש ביצע מעשים בלתי חוקיים ושיבש הליכי חקירה. לקראת הבחירות לכנסת ה-25 שוריין סעדה על ידי בנימין נתניהו במקום ה-28 ברשימת הליכוד לכנסת ונבחר לכנסת העשרים וחמש. ביולי 2023 אסרה ועדת האתיקה של הכנסת על סעדה לקדם חוק נגד המחלקה לחקירות שוטרים אחרי תביעה שלו נגדה וטענות לניגוד עניינים. מנהלי מח״ש בעבר הרצל שבירו ואורי כרמל שכיהנו בתפקידם בשנים 2003–2018 יצאו נגד הצעת החוק של סעדה והגדירו אותה כ״שימוש נלוז וכואב בכל תקלה ובכל ליקוי כמנוף להרס המערכת כולה״. בחודש מרץ 2024, פורסמו מכתבי איומים שקיבלו סעדה ובני משפחתו, במטרה לגרום לו להפיל את הממשלה. ביוני 2024 הודח סעדה מוועדת החוקה, עקב התנגדותו ל"חוק הרבנים", יחד עם חברת הכנסת טלי גוטליב. נשוי לנעמי, יועצת עסקית, אב לחמישה. מקיים אורח חיים דתי. מתגורר במזכרת בתיה והוא ממקימי "קהילת ישי" (ראשי תיבות: יחד שבטי ישראל) ביישוב. מדיה וקבצים בנושא משה סעדה בוויקישיתוף משה סעדה, באתר הכנסת משה סעדה, ברשת החברתית פייסבוק משה סעדה, ברשת החברתית אקס (טוויטר) משה סעדה, סרטונים בערוץ היוטיוב משה סעדה, באתר כנסת פתוחה שרי מקובר-בליקוב, ‏משה סעדה: "רצו להוציא אותי החוצה מהמערכת, והנה הם מקבלים אותי ממקום גבוה יותר", באתר מעריב אונליין, 3 במרץ 2023 יהודה יפרח, ‏מכרז מוטה, בעיתון מקור ראשון, 5 במאי 2018 רויטל חובל, מי מסוגל לחקור את השוטרים - הכירו את ששת המועמדים לראשות מח"ש, באתר הארץ, 13 בפברואר 2018 משרד המשפטים: משה סעדה עשה במח"ש תעמולה פוליטית לליכוד - פוסטה, באתר פוסטה, ‏1 בינואר 2022 מתן וסרמן, ‏סגן ראש מח"ש תובע חצי מיליון שקלים ממעסיקתו ומשי ניצן בגין התעמרות, באתר מעריב אונליין, 29 בנובמבר 2021 סעדה ביקש בעתירתו לחייב את היועץ המשפטי לממשלה, ששימש גם כממלא מקום פרקליט המדינה, להודיע האם קיימת כוונה לפטר את סעדה, וככל שהתשובה לכך חיובית, לחייבו לקיים את הליך הפיטורים בטרם תתכנס ועדת האיתור לפרקליט המדינה ותקבל את החלטתה, וכן ייאסר על השר להביא את המלצתו בפני הממשלה, עד שלא תתקבל הכרעה באשר לסוגיית פיטורי סעדה בג"ץ 8331/20 עו"ד משה סעדה נ' היועץ המשפטי לממשלה ואחרים, ניתן ב־4 בינואר 2021 שלומי הלר‏, ברקע התביעה שהוא מנהל נגד מנהלת המחלקה: סגן ראש מח"ש פוטר מתפקידו, באתר וואלה, 14 בינואר 2022; כתב תביעה - עו"ד משה סעדה נ' משרד המשפטים ואחרים; שילה פריד, ‏ח"כ משה סעדה מושך את התביעות נגד שי ניצן ומנהלת מח"ש, בעיתון מקור ראשון, 14 במרץ 2023 גלעד כהן, "משבר אמון חריף ועמוק": סגן ראש מח"ש פוטר סופית מתפקידו, באתר ynet, 14 בינואר 2022 איתמר אייכנר, סגן ראש מח"ש לשעבר לא יערער על פיטוריו: "להעמיד את עצמי לבחירה לכנסת", באתר ynet, 26 ביולי 2022 חומר הגלם המלא של הראיון עם משה סעדה, בערוץ הטלגרם של עמית סגל, 26 ביולי 2022, עמוד 13 קובי מנדל‏, עבריינים במדים: הורשעו ארבעת השוטרים מנהריה, באתר וואלה, 13 ביולי 2009 אריה יואלי, ‏משה סעדה: אני הייתי אחראי; מח"ש תיפקדה טוב בעמונה, באתר "סרוגים", 14 באוגוסט 2022 רועי ינובסקי ואלי סניור, ראש להב 433 לשעבר הואשם במרמה והפרת אמונים, באתר ynet, 5 במרץ 2017 אלי סניור, קרב המוחות הגדול בפרשת רונאל פישר: החוקר מול החוקרים, הסודות והמחיר, באתר ynet, 8 במאי 2015 אמרי לוי סדן‏, הכשלים במח"ש שהובילו לזיכוי שוטרים מתקיפת עצור ממוצא אתיופי, באתר וואלה, 9 ביולי 2016 הילו גלזר, משהו לא טוב עובר על מח"ש, באתר הארץ, 14 ביוני 2018 נועם שרביט, ‏שוטר ביאחב"ל נאשם בהכאת בת זוגו השוטרת בשל קנאה, באתר גלובס, 23 באפריל 2006 איתן אהרון, ‏גזר הדין של "הפרש הדורס" – מחר, באתר "סרוגים", 24 במאי 2010 אילנה קוריאל, לקח שוחד מפושעים: 6 שנות מאסר לשוטר מאילת, באתר ynet, 28 באוקטובר 2012 עומר כרמון, שש שנות מאסר לרכז מודיעין במשטרת אילת, באתר יום יום אילת, ‏1/11/2012 אמרי לוי סדן‏, הצייד הופך לניצוד: ההסתבכות של החוקר מספר 1 מאיימת על מח"ש, באתר וואלה, 23 בספטמבר 2016 עמית סגל, ‏"אלשיך שיבש, ניצן טייח, מנדלבליט השקיף מנגד": בכיר מח"ש בריאיון בלעדי, באתר ‏מאקו‏, 25 ביולי 2022; עמית סגל, ‏"התרגיל לחפץ - סוג של סחיטה, זה מגיע לדעתי לרף הפלילי": העדות הנדירה מתוך מח"ש - החלק השני, באתר ‏מאקו‏, 26 ביולי 2022 הפרקליטות: משה סעדה פוטר, לא פרש, באתר News1 מחלקה ראשונה, 26 ביולי 2022 מאור זיכרמן עמית סגל, ‏פרקליט המדינה וראש מח"ש לשעבר על עדות משה סעדה: "יש לדברים אחיזה במציאות", באתר ‏מאקו‏, 26 ביולי 2022 עמית סגל, ‏שני ראשי מח"ש לשעבר מגבים את סעדה: "חף מכל שיקול זר או חלילה פוליטי", באתר ‏מאקו‏, 31 ביולי 2022 אשתו של סעדה: "סמוטריץ' הבטיח לשריין, הוא רוצה אותו", באתר בחדרי חרדים, 19 באוגוסט 2022 יעל שרה רפ, ‏השוטרים שפעלו נגד שריון למשה סעדה, האיש הכי מחוזר בימין, באתר "סרוגים", 14 בספטמבר 2022 מורן אזולאי, שריוני נתניהו אושרו, חברי המפלגה תקפו: "ככה אי אפשר לנצח", באתר ynet, 14 בספטמבר 2022 "מנוף פסול": נאסר על ח"כ משה סעדה לקדם חוק להעברת מח"ש לסמכות שר המשפטים, באתר ערוץ 7, ‏י"ב באב תשפ"ג, 30.07.23 אורי כרמל והרצל שבירו, ההשתלטות הפוליטית על מח"ש תקריס את המערכת, באתר הארץ, 12 בפברואר 2023 יוסי בן עטר, ח"כ משה סעדה על מכתבי האיומים שנשלחו לבני משפחתו: "המשטרה לא עושה כלום", באתר TOV אקטואליה יהודית, ‏9 במרץ 2024 אנה ברסקי, ‏הקרב על חוק הרבנים: גוטליב הודחה מוועדת החוקה ושלחה מסר לדרעי: "רואה לך", באתר מעריב אונליין, 18 ביוני 2024 יצחק אבוחצירא, בלעדי: אשתו של סגן ראש מח"ש פותחת הכל | הריאיון המלא, באתר עכשיו 14, 13 בדצמבר 2021